CELEX: 32020R0355
Language: hu
Date: 2020-02-26 00:00:00
Title: A Bizottság (EU) 2020/355 rendelete (2020. február 26.) az 1333/2008/EK európai parlamenti és tanácsi rendelet II. mellékletének a poliglicerin-poliricinoleát (E 476) folyékony növényiolaj-emulziókban történő felhasználása tekintetében történő módosításáról (EGT-vonatkozású szöveg)

5.3.2020   
               
               
                  HU
               
               
                  Az Európai Unió Hivatalos Lapja
               
               
                  L 67/28
               
            
         A BIZOTTSÁG (EU) 2020/355 RENDELETE
         (2020. február 26.)
         az 1333/2008/EK európai parlamenti és tanácsi rendelet II. mellékletének a poliglicerin-poliricinoleát (E 476) folyékony növényiolaj-emulziókban történő felhasználása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
         mivel:
         
                     (1)
                  
                  
                     Az 1333/2008/EK rendelet II. melléklete megállapítja az élelmiszerekben használható élelmiszer-adalékanyagok uniós jegyzékét és ezen anyagok felhasználási feltételeit.
                  
               
                     (2)
                  
                  
                     A szóban forgó jegyzék naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárás révén, a Bizottság kezdeményezésére vagy kérelemre történhet.
                  
               
                     (3)
                  
                  
                     Az 1333/2008/EK rendelet II. mellékletének megfelelően a poliglicerin-poliricinoleát (E 476) egy már jelenleg is engedélyezett élelmiszer-adalékanyag a 02.2.2 élelmiszer-kategóriában („Egyéb zsír- és olajemulziók, ideértve a kenhető készítményeket, az 1234/2007/EK tanácsi rendeletben (3) meghatározottak szerint, valamint a folyékony emulziókat”) (legfeljebb 4 000 mg/kg mennyiségig), amely engedélyezés ugyanakkor kizárólag a következőkre terjed ki: kenhető zsírok, az 1234/2007/EK rendelet 115. cikkében és XV. mellékletében meghatározottak szerint, legfeljebb 41 % zsírtartalommal, valamint 10 %-nál kisebb zsírtartalmú, hasonló kenhető termékek. Az 1234/2007/EK rendeletet később az 1308/2013/EU európai parlamenti és tanácsi rendelet (4) hatályon kívül helyezte.
                  
               
                     (4)
                  
                  
                     2017. május 27-én kérelem érkezett a Bizottsághoz a poliglicerin-poliricinoleátnak (E 476) a végső fogyasztónak történő értékesítésre szánt, legfeljebb 70 %-os zsírtartalmú folyékony növényiolaj-emulziókban emulgeálószerként való felhasználásának engedélyezésére vonatkozóan. A kérelmet a Bizottság ezután az 1331/2008/EK rendelet 4. cikkének megfelelően hozzáférhetővé tette a tagállamok számára.
                  
               
                     (5)
                  
                  
                     A poliglicerin-poliricinoleát (E 476) egy víz az olajban típusú emulgeálószer, amely magas víztartalmú, nagyon stabil olajemulziók alkotására képes. A kérelmező által a csökkentett zsírtartalmú, folyékony növényiolaj-emulziók előállításánál alkalmazható különböző emulgeálószerek hatásosságának összehasonlítására elvégzett vizsgálatok tanúsága szerint a kapott termék fizikai és érzékszervi tulajdonságait tekintve is a poliglicerin-poliricinoleát (E 476) adta a legjobb eredményeket. Az emulzió a növényi olajokhoz hasonló módon használható fel hideg és meleg ételek készítéséhez. Az emulzió zsírtartalma azonban alacsonyabb (70 % vagy kevesebb), ezért kalóriatartalma az előállításához felhasznált növényi olajhoz képest alacsonyabb. A poliglicerin-poliricinoleát (E 476) 4 000 mg/kg felhasznált mennyiség mellett biztosította a kívánt technológiai funkciót.
                  
               
                     (6)
                  
                  
                     2017. március 24-én az Európai Élelmiszerbiztonsági Hatóság (a továbbiakban: Hatóság) tudományos szakvéleményt (5) fogadott el a poliglicerin-poliricinoleát (E 476) újraértékeléséről, és a poliglicerin-poliricinoleátra vonatkozóan 25 mg/testtömegkilogramm/nap megengedhető napi bevitelt határozott meg. Figyelembe véve, hogy az expozíciós becslések nem haladták meg a megengedhető napi bevitelt, a Hatóság arra a következtetésre jutott, hogy a poliglicerin-poliricinoleát (E 476) mint élelmiszer-adalékanyag felhasználása a megengedett vagy jelentett felhasználás és felhasználási szintek mellett biztonsági szempontból nem aggályos.
                  
               
                     (7)
                  
                  
                     A kérelemben a kérelmező a kitettséget a Hatóság által kidolgozott élelmiszeradalékanyag-beviteli modell (6) alkalmazásával becsülte meg. A benyújtott becslések azt mutatják, hogy a poliglicerin-poliricinoleát (E 476) legfeljebb 4 000 mg/kg-os kiegészítő alkalmazása a legfeljebb 70 %-os zsírtartalmú, folyékony növényiolaj-emulziókban nem vet fel biztonsági aggályokat, mivel az anyagnak való teljes kitettség ilyen alkalmazás mellett nem haladná meg a megállapított megengedhető napi bevitel szintjét.
                  
               
                     (8)
                  
                  
                     Az 1331/2008/EK rendelet 3. cikke (2) bekezdése szerint a Bizottság köteles kikérni a Hatóság véleményét az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve, ha a szóban forgó naprakésszé tétel valószínűsíthetően nem gyakorol hatást az emberi egészségre.
                  
               
                     (9)
                  
                  
                     Mivel a poliglicerin-poliricinoleát (E 476) 02.2.2 élelmiszer-kategóriában való kiterjesztett felhasználása nem vet fel biztonsági aggályokat, az uniós jegyzék olyan jellegű frissítésére van szükség, amely valószínűsíthetően nem gyakorol hatást az emberi egészségre, ezért a Bizottságnak nem szükséges kikérnie a Hatóság véleményét.
                  
               
                     (10)
                  
                  
                     Ezért helyénvaló engedélyezni a poliglicerin-poliricinolát (E 476) emulgeálószerként történő felhasználását a végső fogyasztónak történő értékesítésre szánt, legfeljebb 70 %-os zsírtartalmú, folyékony növényiolaj-emulziókban a 02.2.2 élelmiszer-kategóriában („Egyéb zsír- és olajemulziók, ideértve a kenhető készítményeket, az 1234/2007/EK tanácsi rendeletben meghatározottak szerint, valamint a folyékony emulziókat”).
                  
               
                     (11)
                  
                  
                     Az 1333/2008/EK rendelet II. mellékletét ezért ennek megfelelően módosítani kell.
                  
               
                     (12)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1333/2008/EK rendelet II. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 354., 2008.12.31., 16. o.
         
         
            (2)  Az Európai Parlament és a Tanács 1331/2008/EK rendelete (2008. december 16.) az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
         
            (3)  A Tanács 1234/2007/EK rendelete (2007. október 22.) a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről (az egységes közös piacszervezésről szóló rendelet) (HL L 299., 2007.11.16., 1. o.).
         
            (4)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
         
            (5)  EFSA Journal 2017;15(3):4743.
         
            (6)  https://www.efsa.europa.eu/en/applications/foodingredients/tools
      
      
         
            MELLÉKLET
            Az 1333/2008/EK rendelet II. mellékletének E. részében a 02.2.2 élelmiszer-kategóriában (Egyéb zsír- és olajemulziók, ideértve a kenhető készítményeket, az 1234/2007/EK tanácsi rendeletben meghatározottak szerint, valamint a folyékony emulziókat) a poliglicerin-poliricinoleátra (E 476) vonatkozó bejegyzés helyébe a következő szöveg lép:
            
               
                            
                        
                        
                           „E 476
                        
                        
                           Poliglicerin-poliricinoleát
                        
                        
                           4 000 
                        
                        
                            
                        
                        
                           kizárólag: kenhető zsírok, az 1308/2013/EK rendelet (*1) 75. cikke (1) bekezdésének h) pontjában és 78. cikke (1) bekezdésének f) pontjában, valamint VII. melléklete II. függelékének VII. részében meghatározottak szerint, legfeljebb 41 % zsírtartalommal, valamint 10 %-nál kisebb zsírtartalmú, hasonló kenhető termékek; végső fogyasztónak történő értékesítésre szánt, legfeljebb 70 %-os zsírtartalmú, folyékony növényiolaj-emulziók